**Ministru kabineta noteikumu projekta**

**“Grozījums Ministru kabineta 1999.gada 31.augusta**

 **noteikumos Nr.304 “Noteikumi par operatīvajiem transportlīdzekļiem”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšējās drošības biroja likums. |
|  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2014.gada 17.decembrī Saeimā tika pieņemts Iekšējās drošības biroja likums, kurš stāsies spēkā 2015.gada 1.novembrī. Līdz ar to no 2015.gada 1.novembra darbību uzsāks jauna valsts pārvaldes iestāde - Iekšējās drošības birojs. Saskaņā ar Iekšējās drošības biroja likuma 2.panta trešo daļu Iekšējas drošības birojs ir operatīvās darbības subjekts un izmeklēšanas iestāde.  Operatīvās darbības mērķu un uzdevumu sasniegšana ir atkarīga no Iekšējās drošības biroja amatpersonu faktiskās iespējas savlaicīgi un efektīvi veikt operatīvās darbības pasākumus.  Atkarībā no operatīvās darbības pasākuma ietvaros veicamā uzdevuma vai sasniedzamā mērķa, Iekšējās drošības biroja amatpersonu rīcība var būt gan atklāta, gan slepena. Lai nodrošinātu sekmīgu slepenu operatīvo darbības pasākumu veikšanu, Iekšējās drošības biroja amatpersonām, veicot operatīvās darbības pasākumus, būs nepieciešams izmantot operatīvos transportlīdzekļus bez speciāla krāsojuma. Ņemot vērā minēto, nepieciešams veikt grozījumus Ministru kabineta 1999.gada 31.augusta noteikumos Nr.304 “Noteikumi par operatīvajiem transportlīdzekļiem”, paredzot, ka Iekšējās drošības birojam ir tiesības lietot operatīvos transportlīdzekļus ar uzstādāmām zilām bākugunīm, stacionāri uzstādītām speciālām skaņas iekārtām un bez speciāla krāsojuma. Saskaņā ar likumu “Par valsts budžetu 2015.gadam” un likumu “Par vidēja termiņa budžeta ietvaru 2015., 2016. un 2017.gadam” Iekšējās drošības biroja darbības nodrošināšanai paredzēts finansējums 1 493 158 *euro* un turpmāk ik gadu 4 057 547 *euro*. Iekšējās drošības birojam nepieciešamie operatīvie transportlīdzekļi tiks nodrošināti piešķirtā finansējuma ietvaros.  |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšējās drošības birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Saskaņā ar Iekšējās drošības biroja likumu ar 2015.gada 1.novembri tiks izveidota jauna valsts pārvaldes iestāde – Iekšējās drošības birojs. |
| 3. | Cita informācija | Nav. |

Anotācijas II, III, IV, V, VI – projekts šīs jomas neskar.

Iekšlietu ministrs R.Kozlovskis

Valsts sekretāre I.Pētersone – Godmane

19.05.2015. 10:24

349

Dz.Rancāne

67219419, dzintra.rancane@iem.gov.lv